hotchpotch/miracl-hf-unified huggingface dataset:
ติมอร์เชื้อสายจีน
ชาวติมอร์เชื้อสายจีน เป็นชนกลุ่มน้อยที่มีความสำคัญมากกลุ่มหนึ่งในประเทศติมอร์-เลสเตทางด้านเศรษฐกิจ รวมถึงความสัมพันธ์ระหว่างติมอร์กับจีนที่มีมาอย่างยาวนาน
เกาะติมอร์ เป็นที่รู้จักของนักเดินเรือชาวจีนมาแต่สมัยโบราณโดยเดินเรือมาติดต่อรับซื้อไม้หอมและน้ำผึ้งจากติมอร์ ต่อมาภายหลังเมื่อโปรตุเกสได้เกาะติมอร์เป็นอาณานิคม ได้นำช่างชาวจีนจากมาเก๊ามาตั้งถิ่นฐานในอาณานิคมติมอร์โปรตุเกส ซึ่งส่วนใหญ่เป็นชาวจีนแคะ และเป็นผู้ชายเสียส่วนมาก ชายชาวจีนที่อพยพมาจึงได้แต่งงานกับสตรีพื้นเมือง จนคนรุ่นลูกหลานมีผิวคล้ำแทบไม่เหมือนบรรพบุรุษจีนของตน นอกจากนั้นรัฐบาลจีนก่อนการเปลี่ยนระบอบการปกครองเคยส่งผู้แทนการทูตมาเปิดสถานกงสุลที่ติมอร์โปรตุเกสด้วยเช่นกัน
ในช่วงที่โปรตุเกสถอนตัวออกจากติมอร์ตะวันออกและประเทศอินโดนีเซียผนวกดินแดนติมอร์ตะวันออกเป็นจังหวัดหนึ่งของอินโดนีเซียนั้น มีหลักฐานว่ามีชาวติมอร์เชื้อสายจีนอยู่ในประเทศประมาณ 15,000 คน โดยครอบครัวชาวติมอร์ตะวันออกเชื้อสายจีนจำนวนมากเดินทางหลบหนีออกนอกประเทศไปตั้งถิ่นฐานอยู่ในประเทศออสเตรเลีย และชาวติมอร์เหล่านี้พากันอพยพกลับมาอีกครั้งหนึ่งภายหลังจากที่สหประชาชาติเข้ามาปกครองติมอร์ตะวันออกและมอบเอกราชคืนให้แก่ประชาชนติมอร์ฯ เมื่อวันที่ 20 พฤษภาคม ค.ศ. 2002 ปัจจุบันตัวเลขประมาณการคาดว่ามีชาวติมอร์เชื้อสายจีนอาศัยอยู่ในประเทศประมาณ 20,000 คนหรือร้อยละ 2 ของประชากรทั้งประเทศ
ชาวติมอร์เชื้อสายจีนที่อาศัยอยู่ในอาณานิคมติมอร์โปรตุเกสประกอบอาชีพค้าขายมาแต่เดิม แม้ว่าภายหลังจะมีชาวติมอร์เชื้อสายจีนส่วนหนึ่งอพยพออกไปอาศัยอยู่ในประเทศออสเตรเลียในระหว่างช่วงที่อินโดนีเซียปกครองติมอร์ฯ ก็ตาม แต่ก็มีชาวติมอร์เชื้อสายจีนจำนวนไม่น้อยที่ยังอาศัยอยู่ในติมอร์ฯ โดยประกอบอาชีพค้าขายสืบมา เมื่อประเทศเป็นเอกราช ชาวติมอร์เชื้อสายจีนรุ่นใหม่ที่เดินกลับมาบ้านเกิดเมืองนอนนอกจากประกอบอาชีพค้าขายแล้ว ยังมีส่วนหนึ่งเข้ารับราชการและเข้าสู่วงการเมือง ปัจจุบันธุรกิจร้านค้าในกรุงดิลีร้อยละ 90 ชาวติมอร์เชื้อสายจีนเป็นเจ้าของ
ชาวติมอร์เชื้อสายจีน ส่วนใหญ่นับถือศาสนาคริสต์นิกายโรมันคาทอลิกเช่นเดียวกับชนกลุ่มใหญ่ในประเทศ มีส่วนน้อยที่นับถือศาสนาแบบชาวจีน อย่างลัทธิขงจื๊อ ลัทธิเต๋า และศาสนาพุทธ
บริษัทมิสซิสซิปปี
บริษัทมิสซิสซิปปี () บริษัทมิสซิสซิปปีเป็นบริษัทที่ตั้งโดยใบอนุญาตที่ก่อตั้งขึ้นเป็นครั้งแรกในปี ค.ศ. 1684 ตามคำร้องขอของ René-Robert Cavelier, Sieur de La Salle ผู้มีโอกาสได้เดินทางไปยังบริเวณมิสซิสซิปปีในปี ค.ศ. 1683 และกลับมาฝรั่งเศสเพื่อประสงค์ที่จะก่อตั้งบริษัท แต่มาล้มละลายลง ต่อมาในปี ค.ศ. 1717 นักธุรกิจชาวสกอตจอห์น ลอว์ก็ซื้อบริษัทและขยายตัวขึ้นเป็นบริษัทตะวันออกในปี ค.ศ. 1719 เดิมชื่อบริษัทมีชื่อเป็นภาษาฝรั่งเศสว่า “Compagnie d'Occident” และในปี ค.ศ. 1719 ก็เปลี่ยนเป็น “Compagnie des Indes” (หรือ Compagnie Perpétuelle des Indes) โดยมีจุดประสงค์ในการค้าขายกับอาณานิคมของฝรั่งเศสในทวีปอเมริกาเหนือที่ส่วนใหญ่อยู่ในบริเวณมิสซิสซิปปี บริษัทที่ซื้อโดยการอนุมัติของรัฐบาลฝรั่งเศสมีอำนาจสิทธิขาดในการค้าขายในเวสต์อินดีสและทวีปอเมริกาเหนือเป็นเวลายี่สิบห้าปี
เมื่อได้บริษัทมาแล้วจอห์น ลอว์ก็ทำการขยายค่าของบริษัทอย่างเกินเลยความจริง ซึ่งเป็นผลทำให้มีการเก็งการถีบตัวของราคาหุ้นของบริษัทกันอย่างขนานใหญ่ในปี ค.ศ. 1719 จนราคาหุ้นขึ้นจาก 500 ลิฟรส์เป็น 15,000 ลิฟรส์ แต่ในฤดูร้อนปีต่อมาตลาดก็เกิดความไม่มั่นใจในความมั่นคงของบริษัทซึ่งเป็นผลให้ราคาหุ้นตกลงมาเท่าเดิม ในปี ค.ศ. 1720 จอห์น ลอว์ก็ถูกปลดจากตำแหน่งและหนีไปฝรั่งเศส
^ a b c d "The French Period" (of New Orleans area), 2009, webpage: iadb-fr-period. 
^ Condie, Richard (1978). "John Law and the Mississippi Bubble". NFB.ca. National Film Board of Canada. http://www.nfb.ca/film/john_law_and_the_mississippi_bubble/. Retrieved on 2009-02-19.
ชาลส์ มักไค
ชาลส์ มักไค (; 27 มีนาคม ค.ศ. 1814 - 24 ธันวาคม ค.ศ. 1889) เป็นนักเขียน กวี ผู้สื่อข่าว และนักแต่งเพลงชาวสกอต ที่เกิดเมื่อวันที่ 27 มีนาคม ค.ศ. 1814 ที่เมืองเพิร์ท ผลงานสำคัญของชาลส์ มักไคคือหนังสือสารคดี "Extraordinary Popular Delusions and the Madness of Crowds" (มีความหมายว่า ความเพ้อฝันอันวิปริตและความบ้าคลั่งของมหาชน) ที่เขียนในปี ค.ศ. 1841 ที่บรรยายสภาวะความคลั่งทิวลิปที่เกิดขึ้นในตลาดการค้าหัวดอกทิวลิปในประเทศเนเธอร์แลนด์ในปี ค.ศ. 1637 เหตุการณ์นี้ถือกันว่าเป็นเหตุการณ์ของภาวะฟองสบู่แตกจากเก็งกำไรที่เกิดขึ้นเป็นครั้งแรกในประวัติศาสตร์เศรษฐกิจ
ไวรัสทิวลิปแตกสี
ไวรัสทิวลิปแตกสี หรือ ไวรัสทิวลิปโมเสก หรือ ไวรัสลิลลีแตกสี() เป็นไวรัสพืชที่มีชื่อเสียงจากการทำให้ดอกทิวลิปแตกเป็นสีต่างๆ ในดอกเดียวเมื่อติดเชื้อ ซึ่งเป็นลักษณะของดอกที่เป็นชนวนในการทำให้ราคาหัวทิวลิปที่ค้าขายกันในตลาดหลักทรัพย์ถีบตัวสูงขึ้นจนเกินเลยความจริง ในเหตุการณ์ที่มารู้จักกันว่า “ความคลั่งทิวลิป” ที่เกิดขึ้นในคริสต์ศตวรรษที่ 17 ในเนเธอร์แลนด์
ในปัจจุบันทิวลิปที่แตกสีเป็นผลมาจากการผสมพันธุ์มิใช่มาจากการติดเชื้อไวรัส
พม่าเชื้อสายอินเดีย
ชาวพม่าเชื้อสายอินเดีย () เป็นชนกลุ่มน้อยกลุ่มหนึ่งที่มีจำนวนมาก และแทรกซึมไปทั่วประเทศพม่า ซึ่งประเทศพม่า และประเทศอินเดียเคยมีความสัมพันธ์มายาวนานหลายพันปี รวมไปถึงการเป็นประเทศเพื่อนบ้าน การนำนำศิลปะ วัฒนธรรม ประเพณีมาใช้ และอดีตอาณานิคมของอังกฤษร่วมกัน
ชาวพม่าเชื้อสายอินเดีย นั่นได้ผสมกลมกลืนไปกับชาวพม่ามาก ด้วยความที่อยู่ในประเทศพม่ามากว่าห้ารุ่นแล้ว ตั้งแต่สมัยอาณานิคมอังกฤษ กายแต่งกายของชาวพม่าเชื้อสายอินเดียก็แทบไม่แตกต่างกับชาวพม่าเลย สตรีเชื้อสายอินเดียนุ่งโสร่งแบบสตรีพม่า ผู้ชายชาวมุสลิมก็สวมหมวก และไว้เคราบ้าง แต่ก็นุ่งโสร่งแบบชาวพม่าทั่วไป แต่สิ่งที่บ่งบอกถึงความเป็นชาวเอเชียใต้คือใบหน้าที่คมเข้ม
ชาวพม่าเชื้อสายอินเดียส่วนมากใช้ภาษาพม่าในการสื่อสาร มีภาษาถิ่นดั้งเดิมของตัวเองบ้าง อย่างพวกที่เข้าไปศึกษาต่อยังประเทศอินเดีย ก็สามารถพูดภาษาฮินดีได้ แต่ส่วนมากไม่มีโอกาสได้ไปถึงประเทศอินเดีย เนื่งจากประเทศพม่าเป็นประเทศปิด การเดินทางไปต่างประเทศจึงเป็นเรื่องยาก ด้วยเหตุนี้เองที่ทำให้การผสมกลมกลืนทางเชื้อชาติจึงมีมากกว่าชาวอินเดียที่อยู่ในประเทศไทย
ชาวพม่าเชื้อสายอินเดียมีการนับถือศาสนาที่หลากหลายมีทั้งศาสนาพราหมณ์-ฮินดู ศาสนาอิสลาม ศาสนาสิกข์ ศาสนาพุทธ และศาสนาคริสต์ ชาวมุสลิมพม่าที่มีบิดาเป็นชาวอินเดียมุสลิมแต่มีมารดาเป็นชาวพม่าจะเรียกว่า "บะมา มุสลิน" (Bama Musalin) () ส่วนมากเป็นซุนนีย์ มีส่วนน้อยเป็นชีอะห์
ภาวะเศรษฐกิจฟองสบู่ดอตคอม
ภาวะเศรษฐกิจฟองสบู่ดอตคอม หรือ ภาวะเศรษฐกิจฟองสบู่ไอที () คือภาวะการเก็งกำไรอันเกินควรของตลาดหลักทรัพย์ภาคเทคโนโลยีที่เกิดขึ้นระหว่างปีพ.ศ. 2540 ถึงปี พ.ศ. 2543 (โดยที่จุดสูงสุดเกิดขึ้นเมื่อวันที่ 10 มีนาคม ค.ศ. 2000 เมื่อตลาดแนสแด็กขึ้นไปถึง 5132.52) ในช่วงเวลานั้นตลาดหลักทรัพย์ทางตะวันตกเป็นตลาดที่มูลค่าของหุ้นในเครืออินเทอร์เน็ตถีบตัวสูงขึ้นอย่างรวดเร็วเมื่อเทียบกับหุ้นในภาคตลาดอื่นๆ โดยทั่วไป
สภาวะนี้เริ่มขึ้นในช่วงที่มีการก่อตั้งธุรกิจหรือบริษัทที่ใช้อินเทอร์เน็ตเป็นฐานขึ้นเป็นจำนวนมากที่เรียกว่า “บริษัทดอตคอม” เมื่อเห็นว่าราคาหุ้นสูงขึ้นอย่างรวดเร็วธุรกิจต่างก็หันมาเติมคำ “e-” นำหน้าชื่อ หรือ เติม “.com” ท้ายชื่อที่ทำให้ดูเหมือนจะมีส่วนเกี่ยวข้องกับอินเทอร์เน็ต ที่ทำให้นักเขียนผู้หนึ่งเรียกการลงทุนชนิดนี้ว่า “การลงทุนคำเสริม” (prefix investing)
ปัจจัยต่างๆ ที่รวมทั้งการถีบตัวสูงขึ้นของหุ้น, ความมั่นใจของตลาดที่เชื่อว่าบริษัทจะสร้างผลกำไรในอนาคต, การเก็งกำไรของนักลงทุนแต่ละราย, และ กองทุนร่วมลงทุน (venture capital) ที่มีอยู่โดยทั่วไป สร้างบรรยากาศที่ทำให้นักลงทุนมองข้ามพื้นฐานหลักของการลงทุน เช่นการที่จะต้องคำนึงถึงอัตราต่อกำไร (P/E ratio) และหันไปให้ความเชื่อมั่นต่อความก้าวหน้าทางเทคโนโลยีแทนที่
แดนซ์ป็อป
แดนซ์ป็อป () เป็นแนวเพลงประเภทอิเล็กทรอนิกส์แดนซ์และแนวเพลงย่อยของป็อป เกิดขึ้นหลังยุคดิสโก้ ราวปี ค.ศ. 1981 โดยรวมเพลงจังหวะเต้นรำเข้ากับเพลงโครงสร้างเพลงป็อป และ/หรือ อาร์แอนด์บี
แดนซ์ป็อปมีพัฒนามาจากดนตรีดิสโก้ ผสมผสานจังหวะดนตรีป็อปและริทึมแอนด์บลูส์ ดนตรีแดนซ์ป็อปได้ถูกพัฒนามาตลอดทศวรรษ 1980 โดยดนตรีแดนซ์ป็อปจะรวมเพลงหลาย ๆ แนว เพราะว่าเป็นแนวเพลงที่เน้นรูปแบบเต็ม ๆ ของการเป็นเพลง ในแดนซ์-ป็อปจึงมักเห็นมีการแยกแนวเพลงประเภทนี้ออกมาจากเพลงแดนซ์ เพลงแดนซ์-ป็อปมีความสัมพันธ์อันใกล้ชิดกับเพลงทีนป็อปและยูโรแดนซ์ ในช่วงกลางคริสต์ทศวรรษ 1980 และปลายคริสต์ทศวรรษ 1990 จากกระแสของบอยแบนด์และเกิร์ลกรุป และการถูกแนะนำใหม่ของเครื่องเสียงพูดและนวัตกรรมใกล้เคียงกัน
โยฮัน เบ็คมัน
โยฮัน เบ็คมัน (; 4 มิถุนายน ค.ศ. 1739 − ค.ศ. 1811) เป็นนักเขียนสาขาวิทยาศาสตร์ชาวเยอรมัน ผลงานชิ้นสำคัญของโยฮัน เบ็คมันคือ (ประวัติการประดิษฐ์ การค้นพบ และที่มา) ที่เขียนระหว่างปี ค.ศ. 1780−1805
เบ็คมันเป็นบุคคลแรกที่คิดคำว่า "เทคโนโลยี" ขึ้นมาใช้เพื่อที่จะหมายถึงศาสตร์ของการค้าขาย และเป็นคนแรกที่สอนวิชานี้และเขียนเกี่ยวกับหัวข้อนี้เป็นตำราการศึกษา
เบ็คมันเกิดเมื่อวันที่ 4 มิถุนายน ค.ศ. 1739 ที่โฮยาในฮันโนเฟอร์ บิดาเป็นนายไปรษณีย์และผู้เก็บภาษี เบ็คมันได้รับการศึกษาที่ชตัดและที่มหาวิทยาลัยที่เกิตติงเก็นในสาขาเทววิทยา คณิตศาสตร์ ฟิสิกส์ ธรรมชาติวิทยา และการเงินและการบริหาร หลังจากที่จบการศึกษาในปี ค.ศ. 1762 แล้วเบ็คมันก็ทำการเดินทางเพื่อการศึกษาไปยังเบราน์ชไวค์และสาธารณรัฐดัตช์เพื่อไปสำรวจเหมือง โรงงาน และพิพิธภัณฑ์ธรรมชาติวิทยา
NG ไลฟ์
NG ไลฟ์ () เป็นการ์ตูนญี่ปุ่นแนววัยรุ่นผู้หญิง ที่เขียนโดย มิซึโฮะ คุซานางิ ซึ่งเคยสร้างผลงานเป็นที่รู้จักมาก่อนอย่างเรื่อง Game X Rush , คู่กัดต่างภพ และ แก๊งป่วนกวนโรงเรียน
NG ไลฟ์ ได้รับการตีพิมพ์ในประเทศญี่ปุ่นในนิตยสารฮานะโตะยูเมะโดยสำนักพิมพ์Hakusensha ตั้งแต่ พ.ศ. 2549 จนถึงปัจจุบัน
ซาเอกิ เคย์ได ก็เหมือนกับนักเรียนมัธยมคนอื่นๆ เว้นเพียงแต่ว่าชาติก่อนของเขาคือซิริกส์ ชายที่อาศัยอยู่ในเมืองปอมเปอี จนกระทั่งเมืองถูกทำลาย เคย์ไดไม่ใช่เพียงคนเดียวที่เป็นผู้เกี่ยวข้องในชาติก่อน แต่เป็นเพียงคนเดียวที่จำชาติก่อนได้ ในชาติก่อนนั้นซิริกส์มีเพื่อนชายชื่อโรเลอุส และภรรยาชื่อเซเลน่า แต่พอมาเกิดใหม่เป็นเคย์ได เขากลับพบว่าโรเลอุสเพื่อนของเขากลับมาเกิดเป็นผู้หญิงชื่อ เซริซาว่า และภรรยาสุดรักที่ต้องตายจากกันไปกลับมาเกิดเป็นผู้ชายชื่อ ยูมะด้วย! แถมเซริซาว่ายังแอบชอบเคย์ไดและยูมะก็ชอบเซริซาว่าซะด้วย เคย์ไดจะทำยังไงกับความสัมพันธ์พวกนี้ดี เมื่อเขายังเห็นยูมะเป็นเซเลน่าอยู่ แต่เริ่มใจเต้นกับเซริซาว่าไปด้วย
วิคตอเรีย อซาเรนกา
วิคตอเรีย ฟิโอดาเรานา อซาเรนกา () เป็นนักเทนนิสหญิงชาวเบลารุส เธอขึ้นถึงตำแหน่งมือวางอันดับหนึ่งของโลก จากการจัดอันดับเมื่อวันที่ 30 มกราคม ค.ศ.2012 ปัจจุบันเป็นมือวางอันดับสองของโลก อซาเรนกาเกิดวันที่ 31 กรกฎาคม ค.ศ. 1989 ก่อนหน้านี้อซาเรนกาอยู่อันดับ 8 ของโลกซึ่งเป็นอันดับสูงสุดของเธอที่ทำได้ครั้งแรกเมื่อ 6 เมษายน ค.ศ.2009 จากการคว้าแชมป์เทนนิสรายการ อินเดียนเวลส์ โดยสามารถเอาชนะ เซเรนา วิลเลียมส์
แชมป์แกรนด์สแลมแรกของเธอ คือ ออสเตรเลียน โอเพน ในปี 2012 โดยเอาชนะ มาเรีย ชาราโปวา ไป 2 เซตด้วยคะแนน 6-3, 6-0 ส่งผลให้เธอขึ้นสู่อันดับ 1 ของโลกทันที และกลายเป็นนักเทนนิสชาวเบลารุสคนแรกที่ได้แชมป์แกรนด์สแลม
อซาเรนกา คว้าตำแหน่งชนะเลิศเทนนิสดับเบิลยูทีเอ ทัวร์ในประเภทเดี่ยว 17 รายการจากการเข้าชิงทั้งหมด 31 ครั้ง โดยเป็นรายการเทนนิสระดับแกรนด์สแลม หญิงเดี่ยวทั้งหมด 2 ครั้ง โดยเป็นชัยชนะในรายการออสเตรเลียน โอเพน ทั้ง 2 ครั้ง ในปี ค.ศ.2012 และปี ค.ศ.2013 เธอชนะ หลี่ น่า ในรอบชิงชนะเลิศ
ในโอลิมปิกฤดูร้อน 2012 เธอได้รับเหรียญทองในการแข่งขันเทนนิสประเภทคู่ผสมและเหรียญทองแดงในการแข่งขันเทนนิสประเภทหญิงเดี่ยว
แม่น้ำนีเปอร์
แม่น้ำนีเปอร์ ( ออกเสียง /ˈniːpər/) เป็นแม่น้ำสายหลักสายหนึ่งของยุโรปที่ยาวเป็นที่สี่ แม่น้ำนีเปอร์มีต้นสายจากธารน้ำแข็งที่เนินวัลไดในรัสเซีย ไหลผ่านประเทศรัสเซีย ประเทศเบลารุส และ ประเทศยูเครนไปยังสามเหลี่ยมปากแม่น้ำนีเปอร์ในทะเลดำ โดยมีความยาวทั้งสิ้น 2,290 กิโลเมตร -- 485 กิโลเมตรในรัสเซีย, 595 กิโลเมตรในเบลารุส และอีก 1,095 กิโลเมตรในยูเครน ครอบคลุมเนื้อที่ทั้งหมด 504000 ตารางกิโลเมตรที่ 289000 ตารางกิโลเมตรอยู่ในยูเครน
สิทธิสภาพนอกอาณาเขต
สิทธิสภาพนอกอาณาเขต () หมายถึงสิทธิพิเศษทางกฎหมาย ซึ่งประเทศหนึ่งสามารถบังคับใช้กฎหมายของประเทศตนต่อบุคคลในดินแดนของประเทศอื่นได้ ตัวอย่างในอดีตอาทิ สยามเคยให้สิทธิสภาพนอกอาณาเขตแก่อังกฤษ(สนธิสัญญา เบาริงว์) คือหากคนในบังคับอังกฤษหรือฝรั่งเศสก่อคดีในสยามก็จะไปขึ้นศาลของอังกฤษแทน หรือตัวอย่างในปัจจุบันคือ ในสถานทูตหรือสถานกงสุลของประเทศต่างๆ ก็บังคับใช้กฎหมายของประเทศตน
อาระเบียเพเทรีย
อาระเบียเพเทรีย หรือ อาราเบียเปไตรอา (อังกฤษ, ) เป็นหนึ่งในจังหวัดชายแดนของจักรวรรดิโรมันที่เริ่มก่อตั้งในคริสต์ศตวรรษที่ 2 จังหวัดอาระเบียเพเทรียประกอบด้วยราชอาณาจักรแนบาเทีย (Nabataean kingdom) ในจอร์แดนปัจจุบัน ทางตอนใต้ของซีเรีย คาบสมุทรไซนาย และทางตะวันตกเฉียงเหนือของซาอุดีอาระเบีย โดยมีเมืองหลวงอยู่ที่เปตรา เขตแดนทางตอนเหนือติดกับจังหวัดซีเรีย ทางตะวันตกติดกับจังหวัดยูเดียและจังหวัดอียิปต์
อาระเบียเพเทรียถูกผนวกเข้ากับจักรวรรดิโรมันในสมัยจักรพรรดิทราจันเช่นเดียวกับจังหวัดชายแดนตะวันออกอื่น ๆ แต่ยังคงเป็นของจักรวรรดิโรมัน แต่ยังคงอยู่ในอำนาจโรมันหลังรัชสมัยของจักรพรรดิทราจัน ซึ่งต่างจากอาร์มีเนีย เมโสโปเตเมีย และอัสซีเรีย พรมแดนที่เป็นทะเลทรายทางจังหวัดนี้เรียกว่าพรมแดนอาหรับ (Limes Arabicus)
เทศบาลตำบลด่านเกวียน
เทศบาลตำบลด่านเกวียน เป็นองค์กรปกครองส่วนท้องถิ่นใน อำเภอโชคชัย จังหวัดนครราชสีมา เดิมมีชื่อเรียกว่า "สุขาภิบาลด่านเกวียน" ต่อมาได้รับการยกฐานะขึ้นเป็นเทศบาลตำบลด่านเกวียน ในปี พ.ศ. 2542
เดิมเป็นหมู่บ้านในตำบลท่าด่าน และได้รับการแต่งตั้งเป็นตำบลด่านเกวียนเมื่อ พ.ศ. 2531 พ.ศ. 2542 ได้รับการแต่งตั้งเป็นเทศบาลตำบลด่านเกวียน สมควรให้จัดตั้งเป็นสุขาภิบาลด่านเกวียน เมื่อวันที่ 30 สิงหาคม พ.ศ. 2526 และเมื่อวันที่ 25 พฤษภาคม พ.ศ. 2542 ก็ยกฐานะเป็นเทศบาลตำบลด่านเกวียน
เทศบาลตำบลด่านเกวียนครอบคลุมพื้นที่ 47.70 ตารางกิโลเมตร ชุมชนภายในเขตเทศบาลจำนวน 16 ชุมชน ลักษณะพื้นที่ส่วนใหญ่เป็น ดินเหนียวที่มีลักษณะพิเศษคือจะแร่เหล็กผสมอยู่ด้วย ซึ่งเหมาะสำหรับนำมาใช้ทำเครื่องปั้นดินเผา โดยมีอาณาเขตติดต่อกับตำบลต่าง ๆ ดังนี้ ภายในเขตเทศบาลตำบลด่านเกวียน มีสถานประกอบพาณิชย์ มีกิจการสถานีบริการน้ำมัน 3 แห่ง ตลาดสด 1 แห่งประชากรส่วนใหญ่ประกอบอาชีพ คือ ผลิตเครื่องปั้นดินเผาเป็นหลัก รองลงมาเป็นอาชีพรับจ้าง ปศุสัตว์และเกษตรกรรม
คอมมานด์ &amp; คองเคอร์ 4: ไทบีเรียน ทไวไลท์
คอมมานด์ & คองเคอร์ 4: ไทบีเรียน ทไวไลท์ (Command & Conquer 4: Tiberian Twilight) เป็นเกมวางแผนการรบเรียลไทม์ ในซีรีส์ "คอมมานด์ & คองเคอร์" โดยทีมพัฒนา อีเอ ลอสแอนเจลิส ทำลงเฉพาะไมโครซอฟท์ วินโดวส์ และวางจำหน่ายไปเมื่อวันที่ 16 มีนาคม 2010 โดยเป็นภาคสุดท้ายของภาคเนื้อเรื่อง โดยจากภาพยนตร์คั่นฉาก ตัวแรกที่เปิดเผยเมื่อวันที่ 24 กรกฎาคม 2009 และรายละเอียดมากมายซึ่งตีพิมพ์ลงในนิตยสารต่างๆ ส่วนที่เพิ่มเติมเข้ามาคือ "คอมมานด์ & คองเคอร์ 4" จะให้ผู้เล่นสามารถออนไลน์อยู่ตลอดเวลาได้ โดยไม่คำนึงถึงว่าผู้เล่นจะเล่นโหมดแคมเปญหรือสเกอร์มิชส์หรือเล่นแบบออนไลน์ อย่างไรก็ดี ทาง อีเอ ก็สร้างโหมดออฟไลน์ด้วยเช่นกันเพื่อให้ผู้เล่นเล่นโหมดแคมเปญแบบออฟไลน์ "คอมมานด์ & คองเคอร์ 4" ยังสามารถเล่นออนไลน์ผ่านเซิฟเวอร์ของอีเอ ไม่เหมือนแต่ก่อนที่ใช้เซิฟเวอร์ของ Gamespy
โลกกำลังถึงจุดจบ ไทบีเรียมได้เริ่มการเติบโตจนเกือบทั้งดางดาวโดยการระเบิดของไทบีเรียมเหลวของฝ่ายน็อต ระบบกวาดล้างดวงดาวของผ่านซีเรียมเริ่มทำงานก่อสร้างประตูและระบนำทางแห่งดวงดาว มันได้นำกองกำลังอันสุดยอดของเอเลียนจากต่างดาวมาเพื่อเก็บผลผลิต นั้นคือไทบีเรียม ฝ่าย GDI กำลังถูกโจมตีด้วยแร่ไทบีเรียมจากเศษซากดางดาวที่ระเบิดจากไทบีเรียมเหลว ทำให้พื้นที่ไม่มีไทบีเรียมเกิดปัญหากับพื้นที่อยู่อาศัยจนไม่สามารถควบคุมการคงอยู่ของมนุษย์ได้ น็อตได้ทำการเปิดประตูดวงดาวและนำกุญแจ นาซิซัสที่แท้จริงออกจากดาวได้ เพื่อเปิดเผยความลับที่จะกอบกู้ โลกจากไทบีเรียม ให้หมดไป
ฝ่ายโครงการวิจัยออกแบบของ ลอสเองเจอลิส รับสานต่อการทำเกมนี้ออกมาในรูปแบบใหม่แต่คงความสนุกแบบเดิมโดยการนำ RPG มาผสมกับ RTS เพื่อทำให้การเล่นนั้นสามารถแบ่งความสามารถออกเป็นหลายรูปแบบมากขึ้น และด้วยระบบการเล่นแบบการเก็บ LEVER ผนวกกับการเล่มแบบ บุกตลุยตามฉากทำให้การออกแบบมีความหลากหลายในการรบเป็นอย่างมาก อย่างการแบ่งกองกำลังแบบสงครามจริง และมีทั้งสนับสนุนและฝ่ายบุกเพื่อให้มีความเหมือนสงความที่ไม่สามารถที่จะเล่นแบบใดแบบหนึ่งได้ตลอด
ผู้เล่นสามารถเลือกฝ่ายต่างๆดังนี้
1. หน่วยจู่โจม - ให้ความสำคัญกับยูนิตภาคพื้นดินที่มีอนุภาพการทำลายล้างสูง
2. หน่วยตั้งรับ - ให้ความสำคัญกับสิ่งก่อสร้าง ป้อมปืน และอุปกรณ์ป้องกันต่างๆ
3. หน่วยสนับสนุน - ให้ความสำคัญในเรื่องของการสนับสนุนและยูนิตอากาศยาน
ในาภาคนี้เริ่มใช้ระบบค่าประสบการณ์ในการพัฒนาความสามารถในด้านต่างทั้งอาวุธและการวิจัยแร่ไทบีเรียม
มีการใช้ระบบการจูโจมเร็วและแบบกองกำลังทั้งป้องกัยสนับสนุนและจูโจม
เพิ่มฐานลอยฟ้าเพื่อการเคลื่อนที่ประชิดในฝ่ายของ GDI
และระบบการจูโจมเร็วแบบฝูงบินใน NOD
แม้เกมจะได้คะแนนจากเว็บไซต์วิจารณ์เกมโดยเฉลี่ยที่7/10 แต่เสียงตอบรับจากผู้เล่นเกมส่วนมากเป็นไปในไปแง่ลบ ด้วยเหตุผลดังนี้
ครีด
ครีด () เป็นวงดนตรีอเมริกันแนวโพสต์-กรันจ์ จากทัลลาฮาสซี รัฐฟลอริดา ได้รับความนิยมในช่วงปลายคริสต์ทศวรรษ 1990 ถึงต้นยุคปี 2000 วงได้รับรางวัลแกรมมี่ในสาขาเพลงร็อกยอดเยี่ยมจากเพลง "With Arms Wide Open" ในปี 2001 จากนั้นแยกวงไปในปี 2004 หลังจากมียอดขายอัลบั้มได้มากกว่า 3 แผ่นเสียงทองคำขาว ด้วยยอดราว 35 ล้านชุดทั่วโลก ซึ่งขายได้ 26 ล้านชุดเฉพาะในสหรัฐอเมริกา ถึงแม้ว่านักดนตรีทั้งสามคนของวงและ สกอตต์ สแตปป์ จะยืนยันว่าวงคืออดีตไปแล้ว แต่ก็มีข่าวลือในช่วงปลายปี 2008 ว่าครีดมีแผนที่จะมารวมตัวกันใหม่ จนเว็บไซต์อย่างเป็นทางการของครีดออกมาประกาศวันการทัวร์คอนเสิร์ตในสหรัฐอเมริกาและแผนการออกอัลบั้มใหม่ที่ชื่อชุด "Full Circle"
เซกซ์ออนไฟร์
"เซกซ์ออนไฟร์" () เป็นซิงเกิลแรกของคิงส์ออฟลีออนจากผลงานสตูดิโออัลบั้มชุดที่สี่ชุด "Only by the Night" จากข้อมูลเดือนกรกฎาคม 2009 ถือเป็นดิจิตอลซิงเกิลที่ขายดีที่สุดที่มีมา เพลงนี้ทำให้คิงส์ออฟลีออน มีเพลงอันดับ 1 เพลงแรกในประเทศออสเตรเลีย ฟินแลนด์ ไอร์แลนด์และสหราชอาณาจักร ขึ้นอันดับ 1 บนยูเคซิงเกิลส์ชาร์ต ด้วยการขายเป็นการดาวน์โหลดเท่านั้น ก่อนที่จะขายเป็นแผ่น สวนในสหรัฐอเมริกาได้รับความนิยม ขึ้นอันดับ 1 บนชาร์ตฮอนโมเดิร์นร็อกแทร็กส์ และอันดับ 56 บนบิลบอร์ดฮอต 100 ถือว่าเป็นเพลงที่ขึ้นอันดับสูงสุดของวงในประเทศบ้านเกิด ในปี 2008 วงยังได้รับการเสนอชื่อเข้าชิงรางวัลแกรมมี่ โดยเพลงได้รับการเสนอชื่อเข้าชิงในสาขาเพลงร็อกยอดเยี่ยม และได้รับรางวัลกลุ่มหรือคู่ดูโอยอดเยี่ยมประเภทเพลงร็อกยอดเยี่ยม
ข้อมูลเมื่อ 5 เมษายน ค.ศ. 2009 ซิงเกิลขายได้กว่า 608,950 ในสหราชอาณาจักร ถือเป็นดิจิตอลซิงเกิลที่ขายดีที่สุดตลอดกาลในสหราชอาณาจักร ติดชาร์ตยูเคท็อป 40 นานกว่า 35 สัปดาห์ ในสหรัฐอเมริกาซิงเกิลมียอดขายปัจจุบันอยู่ที่ 805,000 ดาวน์โหลด
กาโรลึส กลือซียึส
กาโรลึส กลือซียึส () หรือ ชาร์ล เดอ เลกลูซ (; 19 กุมภาพันธ์ ค.ศ. 1526 - 4 เมษายน ค.ศ. 1609) เป็นนายแพทย์และนักพฤกษศาสตร์ชาวเฟลมิชคนสำคัญ เกิดเมื่อวันที่ 19 กุมภาพันธ์ ค.ศ. 1526 ที่เมืองอารัสในประเทศฝรั่งเศสปัจจุบัน และเสียชีวิตเมื่อวันที่ 4 เมษายน ค.ศ. 1609 ที่เมืองไลเดินในประเทศเนเธอร์แลนด์ปัจจุบัน อาจถือว่ากลือซียึสเป็นนักพฤกษศาสตร์ผู้เป็นผู้นำคนสำคัญที่สุดคนหนึ่งของคริสต์ศตวรรษที่ 16 ของสาขาพืชกรรมสวน
กลือซียึสได้รับการศึกษาด้านการแพทย์ที่มงเปอลีเยกับกีโยม รงเดอแล (Guillaume Rondelet) ศาสตราจารย์แพทย์ศาสตร์คนสำคัญ แต่ก็ไม่มีโอกาสได้ทำหน้าที่เป็นแพทย์ตามที่ได้ร่ำเรียนมา ในปี ค.ศ. 1573 กลือซียึสก็ได้รับแต่งตั้งให้เป็นผู้ดูแลสวนสมุนไพรหลวงในกรุงเวียนนาโดยจักรพรรดิมักซีมีเลียนที่ 2 และเป็นพนักงานห้องพระบรรทม แต่รับตำแหน่งอยู่ไม่นานก็ถูกปลดเมื่อจักรพรรดิรูดอล์ฟที่ 2 ขึ้นครองราชย์ในปี ค.ศ. 1576 หลังจากออกจากเวียนนาในปลายคริสต์ทศวรรษ 1580 แล้ว กลือซียึสก็ไปทำงานอยู่ที่แฟรงก์เฟิร์ตก่อนที่จะได้รับตำแหน่งเป็นศาสตราจารย์ที่มหาวิทยาลัยไลเดินในเดือนตุลาคม ค.ศ. 1593 กลือซียึสเป็นผู้ช่วยในการก่อตั้งสวนพฤกษศาสตร์อย่างเป็นทางการของยุโรปเป็นแห่งแรก ๆ ที่ไลเดิน คือ "สวนพฤกษศาสตร์ไลเดิน" (Hortus Botanicus Leiden) รายละเอียดของพืชที่ปลูกที่บันทึกไว้สามารถทำให้สามารถรื้อฟื้นการสร้างสวนเดียวกันนั้นขึ้นใหม่ได้ไม่ไกลจากส่วนเดิมเท่าใดนัก
ในด้านประวัติศาสตร์การสวน กลือซียึสเป็นผู้มีชื่อเสียงไม่แต่ในด้านความรู้ความสามารถแต่ยังในด้านการสังเกตเกี่ยวกับการแตกสีของทิวลิป — ที่ในคริสต์ศตวรรษที่ 19 จึงได้ทราบกันว่าเกิดจากไวรัส — ที่ทำให้ดอกทิวลิปแตกออกเป็นสีต่าง ๆ และมีลักษณะเป็นเปลว หรือขนนกที่นำไปสู่การเก็งกำไรการซื้อหัวทิวลิปที่เชื่อกันว่าจะแตกสีในเหตุการณ์ที่เรียกกันว่า "ความคลั่งทิวลิป" ที่เกิดขึ้นในเนเธอร์แลนด์ในคริสต์ทศวรรษ 1630 กลือซียึสเป็นผู้วางรากฐานการขยายสายพันธุ์ทิวลิปและระบบการซื้อขายหัวทิวลิปที่กลายมาเป็นอุตสาหกรรมสำคัญของเนเธอร์แลนด์ในปัจจุบัน
กลือซียึสมีงานแปลและงานเขียนหลายชิ้นซึ่งรวม "หนังสือสัตววิทยาและพฤกษศาสตร์โพ้นทะเลสิบเล่ม" () ไว้ด้วย
สภาแห่งรัฐ (ฝรั่งเศส)
สภาแห่งรัฐ (; ) เป็นหน่วยงานรัฐบาลระดับชาติในฝรั่งเศส มีบทบาทเป็นทั้งที่ปรึกษากฎหมายให้แก่ฝ่ายบริหาร และเป็นศาลสูงสุดสำหรับกระบวนการยุติธรรมทางปกครอง นโปเลียน โบนาปาร์ต จัดตั้งขึ้นใน ค.ศ. 1799 เพื่อแทนที่ราชสภา (Conseil du Roi) ปัจจุบัน สภาแห่งรัฐมีที่ทำการอยู่ ณ ปาแล-รัวยาล (Palais-Royal) ในปารีส เจ้าหน้าที่สภาแห่งรัฐประกอบด้วยนิติกรชั้นสูงของประเทศ รองประธานสภาแห่งรัฐเป็นข้าราชการระดับ 9 และมีความสำคัญสูงสุดในประเทศ สมาชิกสภาแห่งรัฐยังเป็นส่วนหนึ่งขององค์กรหลักแห่งรัฐ (grands corps de l'État) สมาชิกเหล่านี้มักมาจากนักเรียนหัวกะทิที่สำเร็จการศึกษาจากโรงเรียนการปกครองแห่งชาติ (École nationale d'administration)
สภาแห่งรัฐ (เนเธอร์แลนด์)
สภาแห่งรัฐ (; ) เป็นหน่วยงานในเนเธอร์แลนด์ จัดตั้งขึ้นตามรัฐธรรมนูญ ทำหน้าที่ให้คำปรึกษาแก่คณะรัฐมนตรีและสภาฐานันดร สภาแห่งรัฐมีสมาชิก 2 ประเภท คือ สมาชิกที่เป็นราชวงศ์ และสมาชิกที่พระมหากษัตริย์แต่งตั้งจากผู้มีประสบการณ์ด้านการเมือง การค้า การทูต หรือการทหาร สภาแห่งรัฐจัดตั้งขึ้นใน ค.ศ. 1531 จึงเป็นหนึ่งในหน่วยงานของรัฐที่เก่าแก่ที่สุดและยังทำหน้าที่อยู่
คณะรัฐมนตรีจำต้องปรึกษาสภาแห่งรัฐในประเด็นเกี่ยวกับร่างกฎหมายก่อนส่งร่างนั้นให้แก่สภาฐานันดรพิจารณา กองกฎหมายปกครองของสภาแห่งรัฐยังทำหน้าที่เป็นหนึ่งในสี่ศาลอุทธรณ์ชั้นสูงสุดสำหรับคดีปกครอง
พระมหากษัตริย์เป็นประธานสภาแห่งรัฐ แต่น้อยครั้งที่จะเสด็จมาประชุม เมื่อประธานไม่อยู่หรือไม่อาจปฏิบัติหน้าที่ได้ รองประธานจะทำหน้าที่แทน นอกจากนี้ รองประธานสภาแห่งรัฐยังปฏิบัติหน้าที่ประมุขแห่งรัฐแทนพระมหากษัตริย์ เมื่อไม่มีพระมหากษัตริย์ หรือมีแต่ไม่อาจปฏิบัติหน้าที่ได้อีกด้วย
บียอนเซ่ - ไลฟ์แอตเวมเบล์ย
บียอนเซ่ - ไลฟ์แอตเวมเบล์ย () คือ ดีวีดี/ซีดี อัลบั้มบันทึกการแสดงสด ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ซึ่งก็ได้ออกวางจำหน่ายวันที่ 26 เมษายน พ.ศ. 2547 ภายในดีวีดีได้มีคอนเสิร์ตของเธอที่ Wembley Arena ใน เวมเบล์ย, ลอนดอน, อังกฤษ ซึ่งเป็นส่วนหนึ่งของ คอนเสิร์ตทัวร์เดนเจอรัสลีอินเลิฟ
ดีวีดีได้มียอดขายจำนวน 264,000 ชุด ในสหรัฐอเมริกา โดย Nielsen SoundScan.
ยูสซัมบอดี
"ยูสซัมบอดี" () เป็นซิงเกิลที่ 2 จากอัลบั้ม "Only by the Night" ผลงานสตูดิโออัลบั้มชุดที่สี่ของวงคิงส์ออฟลีออน ออกเมื่อ 8 ธันวาคม ค.ศ. 2008 มิวสิกวิดีโอปฐมทัศน์ครั้งแรกทางหน้ามายสเปซของวงเมื่อ 4 พฤศจิกายน ค.ศ. 2008
เมื่อ 7 ธันวาคม ค.ศ. 2008 คาเลบแห่งวงคิงส์ออฟลีออนพูดว่า ในช่วงเวลาเดียวกันตอนนี้ ปี 2007 ขณะที่เขายังออกทัวร์อยู่ พวกเขามีเรื่องขัดแย้งกันขณะอยู่ที่เมืองกลาสโกว์ ก่อนคอนเสิร์ตที่เกิดขึ้นในวันจันทร์ที่ 3 ธันวาคม ค.ศ. 2007 เขาพูดว่า "ยูสซัมบอดี" เขียนขึ้นมา โดยเขาเอ่ยถึงการเขียนเพลงนี้ว่าให้กับเมืองกลาสโกว์และผู้ชมที่ SECC ในคืนวันนั้น
ซิงเกิลได้รับกระแสตอบรับด้านยอดการออกอากาศอย่างดีในสแกนดินาเวีย อย่างฟินแลนด์และสวีเดน เช่นเดียวกับไอร์แลนด์ สหราชอาณาจักรและออสเตรเลีย ที่มียอดอันดับ 1 ของการออกอากาศบนชาร์ตออฟฟิเชียลแอร์เพลย์ นาน 6 สัปดาห์ติดต่อกัน
"ยูสซัมบอดี" ได้รับการเสนอชื่อเข้าชิงรางวัลแกรมมี่ครั้งที่ 52 ในสาขาเพลงประจำปี แผ่นเสียงประจำปี และศิลปินร็อกยอดเยี่ยมประเภทคู่หรือกลุ่ม และเพลงร็อกยอดเยี่ยม ซึ่งเพลงนี้ได้รับ 3 รางวัลหลังไป
ราชยสภา
ราชยสภา (; ) เป็นสภาสูงของรัฐสภาอินเดีย ประกอบด้วยสมาชิกราชยสภาจำนวนสองร้อยห้าสิบคน สิบสองคนในจำนวนนี้นเป็นผู้ทรงคุณวุฒิด้านศิลปศาสตร์ อักษรศาสตร์ วิทยาศาสตร์ และสังคมสงเคราะหศาสตร์ ซึ่งได้รับการคัดสรรโดยประธานาธิบดีอินเดียและได้รับสมญาว่า "สมาชิกคัดสรร" ส่วนสมาชิกที่เหลือแห่งราชยสภามาจากการเลือกตั้งโดยสภานิติบัญญัติประจำรัฐและดินแดนต่าง ๆ ของประเทศอินเดีย สมาชิกทุกคนอยู่ในตำแหน่งคราวละหกปี โดยจะมีการเลือกตั้งสมาชิกครึ่งหนึ่งทุก ๆ สองปี
ราชยสภาดำเนินสมัยประชุมอย่างไม่ขาดสาย และต่างจาก "โลกสภา" หรือสภาล่างของรัฐสภาอินเดีย ที่โลกสภาสามารถถูกยุบสภาได้ แต่จะไม่มีการยุบราชยสภา อย่างไรก็ดี ประธานาธิบดีอินเดียมีอำนาจที่จะสั่งการให้ระงับสมัยประชุมของราชยสภาและโลกสภาได้ทั้งคู่
ราชยสภาและโลกสภาบริหารอำนาจนิติบัญญัติร่วมกัน โดยมีอำนาจหน้าที่เท่าเทียมกันในการตรากฎหมายและพิจารณาร่างกฎหมาย (ยกเว้นประเด็นที่เกี่ยวกับงบประมาณ เป็นอำนาจหน้าที่โดยตรงของโลกสภามิใช่ราชยสภา) ในกรณีที่มีปัญหาเกี่ยวกับการดำเนินงานด้านนิติบัญญัติ ปัญหาดังกล่าวนี้จะได้รับการตัดสินโดยที่ประชุมร่วมกันของรัฐสภาอินเดีย แต่โดยที่ราชยสภามีสมาชิกน้อยกว่าโลกสภาถึงสองเท่า จึงนับว่าโลกสภามีอำนาจมากกว่าในการประชุมร่วมกันดังกล่าว อย่างไรก็ดี การประชุมร่วมกันของสภาทั้งสองที่ประกอบขึ้นมาเป็นรัฐสภาอินเดียมีน้อยครั้งมาก ในประวัติศาสตร์ตั้งแต่การก่อตั้งสาธารณรัฐอินเดียจนถึงปัจจุบัน มีการประชุมร่วมเช่นว่านั้นเพียงสามครั้งเท่านั้น
รองประธานาธิบดีอินเดียเป็นนายกราชยสภาโดยตำแหน่ง ส่วนอุปนายกราชยสภานั้นเป็นสมาชิกราชยสภาคนหนึ่งที่ได้รับการเลือกตั้งจากสมาชิกด้วยกันเอง และจะทำหน้าที่กำกับการบริหารและการทำงานตามปกติของราชยสภา รวมทั้งทำหน้าที่ประธานการประชุมในวาระเมื่อรองประธานาธิบดี (นายกราชยสภา) ไม่ได้มาปฏิบัติหน้าที่ ราชยสภานี้เปิดประชุมเป็นครั้งแรกในประวัติศาสตร์เมื่อวันที่ 13 พฤษภาคม ค.ศ. 1952 (พ.ศ. 2495) ตรงกับสมัยจอมพล ป. พิบูลสงคราม ของไทย
ราชยสภายังทำหน้าที่เป็นคณะกรรมการกฤษฎีกาที่ให้คำปรึกษาทางกฎหมายแก่รัฐด้วย
โลกสภา
โลกสภา (; ) เป็นสภาล่างของรัฐสภาอินเดีย ตามรัฐธรรมนูญอินเดียกำหนดให้สมาชิกโลกสภามีจำนวนไม่เกินห้าร้อยห้าสิบสองคน ไม่เกินยี่สิบคนในจำนวนนี้เป็นผู้แทนจากสหภาพดินแดนต่าง ๆ ของประเทศอินเดีย และสองคนเป็นผู้แทนจากประชาคมแองโกลอินเดีย
สมัยประชุมแต่ละสมัยของโลกสภามีอายุห้าปี หลังจากนั้นจะสิ้นสุดลงโดยอัตโนมัติ เพื่อให้มีการเลือกตั้งใหม่ แต่อาจมีการขยายระยะเวลาของสมัยประชุมออกไปได้ตามรัฐกำหนดที่รัฐบาลอินเดียตราขึ้นเมื่อมีเหตุจำเป็น ปัจจุบันอยู่ระหว่างสมัยประชุมที่สิบหกของโลกยสภา ซึ่งเริ่มต้นเปิดสมัยประชุมมาตั้งแต่หลังการเลือกตั้งทั่วไปในอินเดีย เมื่อเดือนพฤษภาคม พ.ศ. 2557
โลกสภา มีความแตกต่างจาก ราชยสภา หรือสภาสูงของรัฐสภาอินเดีย ที่โลกสภาสามารถถูกยุบสภาได้ตามระบอบการปกครองประชาธิปไตยแบบเวสต์มินสเตอร์ แต่จะไม่มีการยุบราชยสภา อย่างไรก็ดี ประธานาธิบดีอินเดียมีอำนาจที่จะสั่งการให้ระงับสมัยประชุมของโลกสภาและราชยสภาได้ทั้งคู่ นอกจากนั้น สมัยประชุมของโลกยสภาก็มีการเปิดขึ้นและปิดสมัยประชุมไปเป็นระยะตามวงรอบทุกห้าปี แต่ราชยสภาเปิดสมัยประชุมต่อเนื่องตลอดเวลา
โลกสภาและราชยสภาบริหารอำนาจนิติบัญญัติร่วมกัน โดยมีอำนาจหน้าที่เท่าเทียมกันในการเสนอและพิจารณาร่างกฎหมาย (ยกเว้นประเด็นที่เกี่ยวกับงบประมาณ เป็นอำนาจหน้าที่โดยตรงของโลกสภาที่จะพิจารณา นอกจากนั้น โลกสภายังมีอำนาจหน้าที่ที่จะประชุมอภิปรายไม่ไว้วางใจนายกรัฐมนตรีและรัฐบาล ซึ่งราชยสภาไม่มี) ในกรณีที่มีปัญหาเกี่ยวกับการดำเนินงานด้านนิติบัญญัติ ปัญหาดังกล่าวนี้จะได้รับการตัดสินโดยที่ประชุมร่วมกันของรัฐสภาอินเดีย แต่โดยที่โลกสภามีสมาชิกมากกว่าราชยสภาถึงสองเท่า จึงนับว่าโลกสภามีอำนาจมากกว่าในการประชุมร่วมกันดังกล่าว อย่างไรก็ดี การประชุมร่วมกันของสภาทั้งสองที่ประกอบขึ้นมาเป็นรัฐสภาอินเดียมีน้อยครั้งมาก ในประวัติศาสตร์ตั้งแต่การก่อตั้งสาธารณรัฐอินเดียจนถึงปัจจุบัน มีการประชุมร่วมเช่นว่านั้นเพียงสามครั้งเท่านั้น
ในที่ประชุมรัฐสภา ที่นั่งและพรมทางเดินของสมาชิกโลกสภาจะเป็นสีเขียว ขณะที่ของสภาสูงหรือราชยสภาเป็นสีแดง
ออฌีเย กีซแล็ง เดอ บุสแบ็ก
ออฌีเย กีซแล็ง เดอ บุสแบ็ก (); โอฌีเย กีแล็ง เดอ บุสแบ็ก () หรือ เอาเกรีอุส กิสเลนีอุส บุสเบกวีอุส (; ค.ศ. 1520 หรือ ค.ศ. 1521 - 28 ตุลาคม ค.ศ. 1592) เป็นนักสมุนไพรวิทยา นักเขียน และนักการทูตชาวเฟลมิชที่เกิดในปี ค.ศ. 1520 หรือ ค.ศ. 1521 ผู้รับราชการภายใต้จักรพรรดิออสเตรียสามพระองค์
บุสแบ็กเป็นลูกนอกกฎหมายของฌอร์ฌ กีซแล็ง "แซเญอร์เดอบุสแบ็ก" กับภรรยาน้อยกาทรีน แอ็สปีล เขาเติบโตขึ้นในปราสาทบุสแบ็ก (ปัจจุบันอยู่ในเมืองบุสแบ็ก จังหวัดนอร์ ประเทศฝรั่งเศส) ศึกษาที่เมืองแวร์ฟิก และกอมีน-วาร์เนอตง ซึ่งขณะนั้นอยู่ในเวสต์ฟลานเดอส์ เขตการปกครองหนึ่งของจักรวรรดิโรมันอันศักดิ์สิทธิ์
ความสามารถของบุสแบ็กนำไปสู่การศึกษาภาษาละตินขั้นสูงที่มหาวิทยาลัยคาทอลิกแห่งเลอเฟิน ซึ่งเขาลงทะเบียนในปี ค.ศ. 1536 โดยใช้ชื่อ "ออฌีเย กีซแล็ง เดอ กอมีน" หลังจากนั้นก็ไปศึกษาตามมหาวิทยาลัยที่มีชื่อเสียงหลายมหาวิทยาลัยทางตอนเหนือของอิตาลี
บุสแบ็กมีอาชีพรับราชการเช่นเดียวกับบิดาและปู่ โดยเริ่มในราชสำนักของจักรพรรดิเฟอร์ดินานด์ที่ 1 เมื่อราวปี ค.ศ. 1552 ในปี ค.ศ. 1554 บุสแบ็กก็ถูกส่งตัวไปอังกฤษในฐานะผู้แทนในพระองค์ในโอกาสพระราชพิธีเสกสมรสระหว่างสมเด็จพระราชินีนาถแมรีที่ 1 แห่งอังกฤษ กับพระเจ้าเฟลิเปที่ 2 แห่งสเปนที่วินเชสเตอร์ ไม่นานหลังจากนั้นบุสแบ็กก็ได้รับแต่งตั้งให้เป็นราชทูตประจำราชสำนักของจักรวรรดิออตโตมันของสุลต่านสุลัยมานแห่งจักรวรรดิออตโตมัน โดยมีหน้าที่เป็นผู้เจรจาต่อรองเกี่ยวกับปัญหาข้อพิพาทเรื่องเขตแดนในทรานซิลเวเนียระหว่างสองจักรวรรดิ แต่ก็ไม่ได้รับความสำเร็จเท่าใดนักในสมัยที่รึสเตม ปาชา เป็นอัครมหาเสนาบดี จนกระทั่งเซมิซ อาลี ปาชา ขึ้นเป็นเป็นอัครมหาเสนาบดีต่อมา บุสแบ็กจึงได้รับความสำเร็จ
ว็อล์ฟกัง เพเทอร์เซิน
ว็อล์ฟกัง เพเทอร์เซิน () เกิดเมื่อวันที่ 14 มีนาคม ค.ศ. 1941 เป็นผู้กำกับภาพยนตร์ชาวเยอรมัน มีผลงานกำกับภาพยนตร์ที่เป็นที่รู้จักอย่างเช่น "แผนสังหารนรกทีละขั้น" และ "ผ่านาทีวิกฤติกู้โลก" เขายังเคยได้รับการเสนอชื่อเข้าชิงรางวัลออสการ์สาขาผู้กำกับยอดเยี่ยม สำหรับภาพยนตร์สงครามเรื่อง "Das Boot" และเคยได้รับรางวัลในปี ค.ศ. 1981 จากบาวาเรียนฟิล์มอะวอดส์ ในสาขาผู้กำกับยอดเยี่ยม
คิวบา กูดิง จูเนียร์
คิวบา กูดิง จูเนียร์ () เกิดเมื่อวันที่ 2 มกราคม ค.ศ. 1968 เป็นนักแสดงชาวอเมริกัน เป็นที่รู้จักในการแสดงบทบาทเป็นร็อด ทิดเวลล์ ในผลงานการแสดงในเรื่อง "Jerry Maguire" (1996) ของแคเมรอน โครว์ เขาได้รับรางวัลออสการ์ในสาขานักแสดงชายสมทบยอดเยี่ยม และมีคำพูดติดปากในเรื่องคือ "Show Me The Money" ที่เกิดจากตัวละครที่เขาแสดง เขายังได้รับเสียงวิจารณ์ที่ดีในผลงานการแสดงในการกำกับของจอห์น ซิงเกิลตัน เรื่อง "Boyz n the Hood" (1991)
กิลเดอร์ดัตช์
กิลเดอร์ดัตช์ () หรือ คึลเดิน () ใช้สัญลักษณ์ ƒ หรือ fl. เป็นสกุลเงินที่ใช้กันในประเทศเนเธอร์แลนด์มาตั้งแต่คริสต์ศตวรรษที่ 17 จนกระทั่งถึงปี ค.ศ. 2002 เมื่อมาแทนที่ด้วยยูโร ระหว่างปี ค.ศ. 1999 ถึงปี ค.ศ. 2002 กิลเดอร์เป็น "หน่วยย่อยของชาติ" (national subunit) ของเงินยูโร แต่การจ่ายเงินจริงยังต้องทำกันเป็นกิลเดอร์เพราะเงินและเหรียญยูโรยังไม่มีในขณะนั้น แต่เนเธอร์แลนด์แอนทิลลีสยังคงใช้เงินตราดัตช์กิลเดอร์แอนทิลลีสอยู่ ในปี ค.ศ. 2004 กิลเดอร์ซูรินาม (เนเธอร์แลนด์เกียนา) ก็ถูกแทนที่ด้วยเงินสกุลดอลลาร์ซูรินาม
"คึลเดิน" เป็นคำคุณศัพท์ของภาษาดัตช์กลางที่แปลว่า "ที่เป็นทอง" ซึ่งเป็นชื่อที่บ่งถึงโลหะที่เดิมใช้ในการตีเงิน แต่สัญลักษณ์ ƒ หรือ fl. ที่ใช้แทนคำว่าคึลเดินมิได้ส่วนเกี่ยวข้องกับคำนี้แต่อย่างใด แต่มาจากอักษรย่อของสกุลเงินเดิมที่เรียกว่าโฟลไรน์ ()
โอลิมปิกฤดูหนาว 1924
กีฬาโอลิมปิกฤดูหนาว 1924 () หรือชื่อที่เป็นทางการ กีฬาโอลิมปิกฤดูหนาวครั้งที่ 1 () เป็นการแข่งขันกีฬาโอลิมปิกฤดูหนาวครั้งที่ 1 จัดขึ้น ณ เมืองชามอนี ประเทศฝรั่งเศส ระหว่างวันที่ 25 มกราคม - 5 กุมภาพันธ์ ค.ศ. 1924
One athlete from had entered the speed skating competition but did not compete.
ในพิธีเปิดโอลิมปิกฤดูหนาวครั้งนี้ นายกาสตอง ไวดัล รัฐมนตรีกระทรวงศึกษาธิการแห่งชาติฝรั่งเศส เป็นประธานในพิธี พร้อมด้วย อ็องรี เดอ บาแย-ลาตูร์ ประธานคณะกรรมการโอลิมปิกสากลเป็นต้นตารางสรุปเหรียญรางวัล 10 อันดับแรก
คณะกรรมการโอลิมปิกสากล
สถานีรถไฟแหลมฉบัง
สถานีรถไฟแหลมฉบัง ตั้งอยู่ที่ตำบลทุ่งสุขลา อำเภอศรีราชา จังหวัดชลบุรี เป็นสถานีรถไฟชั้น 1 ของ ทางรถไฟตะวันออก เดิมสถานีแหลมฉบังมีขบวนรถโดยสารเข้า-ออก แต่เมื่อมีถนนและความเจริญทางคมนาคมทางถนนตัดผ่าน เพราะสถานีแหลมฉบังตั้งอยู่บริเวณที่ที่ห่างไกลความเจริญ รัฐบาลจึงเห็นว่าการเดินทางโดยทางรถไฟไม่สะดวก จึงยกเลิกขบวนรถ เข้า-ออกในสถานีแหลมฉบังไป แต่ปัจจุบันสถานีแหลมฉบังมีขบวนรถสินค้าเข้า-ออก อยู่ประจำทุกวัน โดยมีขบวนรถขนส่งคอนเทนเนอร์วันละ 34 ขบวน,ขบวนรถน้ำมันดิบวันละ 4 ขบวน
โนะริกะซุ คะวะนะ
โนะริกะซุ คะวะนะ () นักมวยสากลชาวญี่ปุ่น เกิดเมื่อ 14 มกราคม พ.ศ. 2505 ที่ โตเกียว สถิติการชก 17 ครั้ง ชนะ 7 (น็อค 3) เสมอ 1 แพ้ 9
โอลิมปิกฤดูหนาว 1928
มหกรรมกีฬาโอลิมปิกฤดูหนาวครั้งที่ 2 ประจำปี ค.ศ. 1928 (พ.ศ. 2471) () เป็นการแข่งขันกีฬาโอลิมปิกฤดูหนาวครั้งที่ 2 จัดขึ้น ณ เมืองซังคท์โมริทซ์ ประเทศสวิตเซอร์แลนด์ ระหว่างวันที่ 11-19 กุมภาพันธ์ พ.ศ. 2471
สวิตเซอร์แลนด์
ในพิธีเปิดโอลิมปิกฤดูหนาวครั้งนี้ นายเอ๊ดมันด์ ซัลท์เตส ประธานาธิบดีสวิตเซอร์แลนด์ เป็นประธานในพิธี พร้อมด้วย อ็องรี เดอ บาแย-ลาตูร์ ประธานคณะกรรมการโอลิมปิกสากลเป็นต้น
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล
มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล เป็นสำนักงานวิทยาเขตในสังกัดมหาวิทยาลัยเทคโนโลยีราชมงคลรัตนโกสินทร์ ตั้งอยู่ที่อำเภอหัวหิน จังหวัดประจวบคีรีขันธ์
มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล นับเป็นวิทยาเขตที่ 30 ของสถาบันเทคโนโลยีราชมงคลทั่วประเทศ ก่อตั้งเมื่อวันที่ 30 พฤษภาคม พ.ศ. 2533 โดยเหตุผลสำคัญของการจัดตั้งวิทยาเขตวังไกลกังวล เพื่อเป็นการเฉลิมพระเกียรติ สมเด็จพระศรีนครินทราบรมราชชนนี เนื่องในศุภดิถีทรงเจริญพระชนมายุครบ 90 พรรษา และขยายการศึกษาระดับวิชาชีพชั้นสูงในพื้นที่โครงการพัฒนาชายฝั่งทะเลภาคใต้ จังหวัดประจวบคีรีขันธ์ จังหวัดระนอง และจังหวัดชุมพร ตามนโยบายรัฐบาลในขณะนั้น และได้รับพระมหากรุณาธิคุณจากพระบาทสมเด็จพระเจ้าอยู่หัวมีพระบรมราชานุญาตให้ใช้ที่ดินส่วนหนึ่งของโรงเรียนวังไกลกังวล จัดการศึกษา พร้อมทั้งพระราชทานชื่อใหม่ว่า วิทยาเขตวังไกลกังวล
ในปี พ.ศ. 2548 ได้รวมเข้ากับวิทยาเขตของสถาบันเทคโนโลยีราชมงคลและยกฐานะเป็นมหาวิทยาลัยเทคโนโลยีราชมงคลรัตนโกสินทร์ ต่อมาในปี พ.ศ. 2556 ได้รับจัดตั้งเป็น "สำนักงานวิทยาเขตวังไกลกังวล"
คณะอุตสาหกรรมและเทคโนโลยี มหาวิทยาลัยเทคโนโลยีราชมงคลรัตนโกสินทร์
คณะอุตสาหกรรมและเทคโนโลยี มหาวิทยาลัยเทคโนโลยีราชมงคลรัตนโกสินทร์ เป็นส่วนราชการระดับคณะในสังกัดมหาวิทยาลัยเทคโนโลยีราชมงคลรัตนโกสินทร์ เปิดทำการเรียนการสอนในด้านอุตสาหกรรม เทคโนโลยีสื่อสารมวลชน และสารสนเทศ
คณะอุตสาหกรรมและเทคโนโลยี ก่อตั้งขึ้นตามโครงสร้าง มหาวิทยาลัยเทคโนโลยีราชมงคลรัตนโกสินทร์ พุทธศักราช 2548
คณะอุตสาหกรรมและเทคโนโลยีรับผิดชอบการเรียนการสอน ในสาขาวิชาต่าง ๆ ดังนี้
โอลิมปิกฤดูหนาว 1932
มหกรรมกีฬาโอลิมปิกฤดูหนาวครั้งที่ 3 ประจำปี ค.ศ. 1932 (พ.ศ. 2475) () เป็นการแข่งขันกีฬาโอลิมปิกฤดูหนาวครั้งที่ 3 จัดขึ้น ณ เมืองเลคพลาซิด สหรัฐอเมริกา ระหว่างวันที่ 4-15 กุมภาพันธ์ พ.ศ. 2475ในพิธีเปิดโอลิมปิกฤดูหนาวครั้งนี้ นายแฟรงกลิน ดี. โรสเวลต์ ผู้ว่าการรัฐนิวยอร์ก เป็นประธานในพิธี พร้อมด้วย อ็องรี เดอ บาแย-ลาตูร์ ประธานคณะกรรมการโอลิมปิกสากลเป็นต้น
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1936
มหกรรมกีฬาโอลิมปิกฤดูหนาวครั้งที่ 4 ประจำปี ค.ศ. 1936 (พ.ศ. 2479) () เป็นการแข่งขันกีฬาโอลิมปิกฤดูหนาวครั้งที่ 4 จัดขึ้น ณ เมืองการ์มิช-พาร์เทินเคียร์เชิน ประเทศเยอรมนี ระหว่างวันที่ 6-16 กุมภาพันธ์ พ.ศ. 2479
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1948
มหกรรมกีฬาโอลิมปิกฤดูหนาวครั้งที่ 5 ประจำปี ค.ศ.1948 (พ.ศ. 2491) () เป็นการแข่งขันกีฬาโอลิมปิกฤดูหนาวครั้งที่ 5 จัดขึ้น ณ เมืองซังคท์โมริทซ์ ประเทศสวิตเซอร์แลนด์ ระหว่างวันที่ 30 มกราคม -8 กุมภาพันธ์พ.ศ. 2491
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1952
มหกรรมกีฬาโอลิมปิกฤดูหนาวครั้งที่ 6 ประจำปี ค.ศ. 1952 (พ.ศ. 2495) () เป็นการแข่งขันกีฬาโอลิมปิกฤดูหนาวครั้งที่ 6 จัดขึ้น ณ เมืองออสโล นอร์เวย์ ระหว่างวันที่ 14-25 กุมภาพันธ์ พ.ศ. 2495
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1956
มหกรรมกีฬาโอลิมปิกฤดูหนาวครั้งที่ 7 ประจำปี ค.ศ. 1956 (พ.ศ. 2499) () เป็นการแข่งขันกีฬาโอลิมปิกฤดูหนาวครั้งที่ 7 จัดขึ้น ณ เมืองกอร์ตีนาดัมเปซโซ อิตาลี ระหว่างวันที่ 26 มกราคม-5 กุมภาพันธ์ พ.ศ. 2499
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1960
มหกรรมกีฬาโอลิมปิกฤดูหนาวครั้งที่ 8 ประจำปี ค.ศ. 1960 (พ.ศ. 2503) () เป็นการแข่งขันกีฬาโอลิมปิกฤดูหนาวครั้งที่ 8 จัดขึ้น ณ เมืองสควอว์วัลเลย์ สหรัฐอเมริกา ระหว่างวันที่ 18-28 กุมภาพันธ์ พ.ศ. 2503
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1964
มหกรรมกีฬาโอลิมปิกฤดูหนาวครั้งที่ 9 ประจำปี ค.ศ. 1964 (พ.ศ. 2507) () เป็นการแข่งขันกีฬาโอลิมปิกฤดูหนาวครั้งที่ 9 จัดขึ้น ณ เมืองอินส์บรุค ออสเตรีย ระหว่างวันที่ 29 มกราคม-9 กุมภาพันธ์ พ.ศ. 2507
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1968
มหกรรมกีฬาโอลิมปิกฤดูหนาวครั้งที่ 10 ประจำปี ค.ศ. 1968 (พ.ศ. 2511) () เป็นการแข่งขันกีฬาโอลิมปิกฤดูหนาวครั้งที่ 10 จัดขึ้น ณ เมืองเกรอนอบล์ ฝรั่งเศส ระหว่างวันที่ 6-18 กุมภาพันธ์ พ.ศ. 2511
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1972
มหกรรมกีฬาโอลิมปิกฤดูหนาวครั้งที่ 11 ประจำปี ค.ศ. 1972 (พ.ศ. 2515) () เป็นการแข่งขันกีฬาโอลิมปิกฤดูหนาวครั้งที่ 11 จัดขึ้น ณ เมืองซัปโปะโระ ญี่ปุ่น ระหว่างวันที่ 3-13 กุมภาพันธ์ พ.ศ. 2515
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1976
มหกรรมกีฬาโอลิมปิกฤดูหนาวครั้งที่ 12 ประจำปี ค.ศ. 1976 (พ.ศ. 2519) () เป็นการแข่งขันกีฬาโอลิมปิกฤดูหนาวครั้งที่ 12 จัดขึ้น ณ เมืองอินส์บรุค ออสเตรีย ระหว่างวันที่ 4-15 กุมภาพันธ์ พ.ศ. 2519
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1980
มหกรรมกีฬาโอลิมปิกฤดูหนาวครั้งที่ 13 ประจำปี ค.ศ. 1980 (พ.ศ. 2523) () เป็นการแข่งขันกีฬาโอลิมปิกฤดูหนาวครั้งที่ 13 จัดขึ้น ณ เมืองเลคพลาซิด สหรัฐอเมริกา ระหว่างวันที่ 13-24 กุมภาพันธ์ พ.ศ. 2523
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1984
มหกรรมกีฬาโอลิมปิกฤดูหนาวครั้งที่ 14 ประจำปี ค.ศ. 1984 (พ.ศ. 2527) () เป็นการแข่งขันกีฬาโอลิมปิกฤดูหนาวครั้งที่ 14 จัดขึ้น ณ เมืองซาราเยโว ยูโกสลาเวีย ระหว่างวันที่ 8-19 กุมภาพันธ์ พ.ศ. 2527
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1988
มหกรรมกีฬาโอลิมปิกฤดูหนาวครั้งที่ 15 ประจำปี ค.ศ. 1988 (พ.ศ. 2531) () เป็นการแข่งขันกีฬาโอลิมปิกฤดูหนาวครั้งที่ 15 จัดขึ้น ณ เมืองแคลกะรี แคนาดา ระหว่างวันที่ 13-28 กุมภาพันธ์ พ.ศ. 2531
การเสนอตัวเป็นเจ้าภาพโอลิมปิกครั้งนี้มีผู้เสนอตัวเป็นเจ้าภาพหลายเมือง แต่มีเมืองที่ได้รับการคัดเลือกรอบสุดท้าย 3 เมือง ได้แก่ :
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1992
มหกรรมกีฬาโอลิมปิกฤดูหนาวครั้งที่ 16 ประจำปี ค.ศ. 1992 (พ.ศ. 2535) () เป็นการแข่งขันกีฬาโอลิมปิกฤดูหนาวครั้งที่ 16 จัดขึ้น ณ เมืองแอลเบอร์วีลล์ ฝรั่งเศส ระหว่างวันที่ 8-23 กุมภาพันธ์ พ.ศ. 2535
ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 1994
มหกรรมกีฬาโอลิมปิกฤดูหนาวครั้งที่ 17 ประจำปี ค.ศ. 1994 (พ.ศ. 2537) () เป็นการแข่งขันกีฬาโอลิมปิกฤดูหนาวครั้งที่ 17 จัดขึ้น ณ เมืองลิลเลฮัมเมร์ นอร์เวย์ ระหว่างวันที่ 12-27 กุมภาพันธ์ พ.ศ. 2537
ตารางสรุปเหรียญรางวัล 10 อันดับแรก
โอลิมปิกฤดูหนาว 1998
มหกรรมกีฬาโอลิมปิกฤดูหนาวครั้งที่ 18 ประจำปี ค.ศ. 1998 (พ.ศ. 2541) () เป็นการแข่งขันกีฬาโอลิมปิกฤดูหนาวครั้งที่ 18 จัดขึ้น ณ เมืองนางาโนะ ประเทศญี่ปุ่น ระหว่างวันที่ 7-22 กุมภาพันธ์ พ.ศ. 2541
5 เมืองประกาศเสนอตัวเป็นเจ้าภาพ ได้แก่ตารางสรุปเหรียญรางวัล 10 อันดับแรก
คณะกรรมการโอลิมปิกสากล
โอลิมปิกฤดูหนาว 2002
มหกรรมกีฬาโอลิมปิกฤดูหนาวครั้งที่ 19 ประจำปี ค.ศ. 2002 (พ.ศ. 2545) () เป็นการแข่งขันกีฬาโอลิมปิกฤดูหนาวครั้งที่ 19 จัดขึ้น ณ เมืองซอลท์เลคซิตี้ สหรัฐอเมริกา ระหว่างวันที่ 8-24 กุมภาพันธ์ พ.ศ. 2545
โอลิมปิกฤดูหนาว ปี 2002 เป็นการแข่งขันกีฬาโอลิมปิกฤดูหนาว ครั้งแรกของ ประเทศไทยคณะกรรมการโอลิมปิกสากล
โอลิมปิกฤดูหนาว 2006
มหกรรมกีฬาโอลิมปิกฤดูหนาวครั้งที่ 20 ประจำปี ค.ศ. 2006 (พ.ศ. 2549) () เป็นการแข่งขันกีฬาโอลิมปิกฤดูหนาวครั้งที่ 20 จัดขึ้น ณ เมืองตูริน อิตาลี ระหว่างวันที่ 10-26 กุมภาพันธ์ พ.ศ. 2549
Despite the overall increase of NOCs and number of athletes, the following NOCs which competed at the previous Winter Games did not participate in Turin:
ตารางสรุปเหรียญรางวัล 10 อันดับแรก
โอลิมปิกฤดูหนาว 2010
กีฬาโอลิมปิกฤดูหนาวครั้งที่ 21 () เป็นการแข่งขันกีฬาโอลิมปิกฤดูหนาวครั้งที่ 21 จัดขึ้น ณ เมืองแวนคูเวอร์ แคนาดา ระหว่างวันที่ 12 กุมภาพันธ์ ถึง 28 กุมภาพันธ์ พ.ศ. 2553
การประชุม IOC Session ครั้งที่ 115 ณ กรุงปราก เมื่อวันที่ 2 กรกฎาคม พ.ศ. 2546 
มี 8 เมืองที่ส่งเข้าคัดเลือก ได้แก่
เมื่อวันที่ 28 สิงหาคม พ.ศ. 2545 คณะกรรมการโอลิมปิกสากลได้คัดเมืองที่เสนอเป็นเจ้าภาพ 3 เมืองสุดท้าย ได้แก่ แวนคูเวอร์ ประเทศแคนาดา,พยองชาง ประเทศเกาหลีใต้,กรุงปราก สาธารณรัฐเช็ก
การประกาศเมืองเจ้าภาพมีขึ้นเมื่อวันที่ 2 กรกฎาคม พ.ศ. 2546 ณ การประชุมคณะกรรมการโอลิมปิกสากล สมัยที่ 115 ที่กรุงปราก สาธารณรัฐเช็ก ก่อนการแข่งขันโอลิมปิกฤดูหนาว 2010
จำนวนประเทศที่ร่วมแข่งขันทั้งหมด 82 ประเทศ แต่มีประเทศที่ผ่านเข้าแข่งขันโดยเป็นประเทศที่มีนักกีฬาผ่านรอบคัดเลือกแล้ว
ประเทศดังต่อไปนี้เคยเข้าร่วมกีฬาโอลิมปิกฤดูหนาวครั้งก่อน (ที่เมืองตูริน ประเทศอิตาลี) แต่ไม่ได้เข้าร่วมกีฬาโอลิมปิกในครั้งนี้
กีฬาที่ใช้ในการแข่งขันโอลิมปิกฤดูหนาว 2010 มีทั้งหมด 15 รายการ 8 รายการจัดอยู่ในประเภทกีฬาน้ำแข็ง ซึ่งได้แก่ บอบสเล ลุจ สเคเลทัน ฮอกกี้น้ำแข็ง ระบำสเก็ต วิ่งสเก็ตทางยาว วิ่งสเก็ตแทร็คระยะสั้น และเคอลิ่ง 3 รายการจัดอยู่ในประเภทกีฬาสกีและสโนว์บอร์ด ได้แก่ สกีลงเขา ฟรีสไตล์สกี และสโนว์บอร์ด 4 รายการจัดอยู่ในประเภทนอร์ดิก ได้แก่ ไบทลอน มาราธอนสกี สกีกระโดดไกล และสกีผสม
"รายชื่อชนิดกีฬาในกีฬาโอลิมปิกครั้งนี้ โดยตัวเลขในวงเล็บหลังชนิดกีฬาแสดงจำนวนเหรียญทองในแต่ละชนิดกีฬา"ประเทศเข้าร่วมที่ได้เหรียญรางวัลมากที่สุดสิบอันดับแรก โดยประเทศแคนาดา ประเทศเจ้าภาพ จะแสดงสีเน้น
ออกอแนก
ออกอแนก ( ) เป็นสัญลักษณ์รูปร่างคล้ายตะขอ ( ˛ ) อยู่ใต้รูปสระของอักษรละตินในหลาย ๆ ภาษา เพื่อแสดงเสียงที่แตกต่างออกไปจากรูปสระปกติ คำว่า ogonek เป็นคำในภาษาโปแลนด์ที่ใช้เรียกสัญลักษณ์ดังกล่าว แปลว่า "หางเล็กๆ" เนื่องจากคนทั่วไปจะรู้จักสัญลักษณ์ดังกล่าวจากภาษาโปแลนด์มากกว่าภาษาอื่น ๆ
นอกจากภาษาโปแลนด์แล้ว ยังมีการใช้ออกอแนกในภาษาอื่น ๆ เช่น ภาษาลิทัวเนีย ภาษาต่าง ๆ ของอเมริกันอินเดียน เป็นต้น
การตีกรุงโรมแตก (ค.ศ. 410)
การตีกรุงโรมแตก () ในปี ค.ศ. 410 เกิดขึ้นเมื่อวันที่ 24 สิงหาคม ค.ศ. 410 โดยกรุงโรมถูกโจมตีโดยชนวิสิกอธที่นำโดยอาลาริคที่ 1 หลังจากที่จักรพรรดิโฮโนริอัสย้ายเมืองหลวงของจักรวรรดิโรมันไปยังราเวนนาเมื่อวิสิกอธเริ่มเข้ามารุกรานอิตาลี
การเสียกรุงโรมครั้งนี้เป็นครั้งแรกในรอบ 800 ปี ครั้งแรกที่เสียเมืองเกิดขึ้นเมื่อปี 387 ก่อนคริสต์ศักราชเมื่อเสียแก่กอลในยุทธการอัลเลีย นักประวัติศาสตร์มีความเห็นว่าการเสียเมืองครั้งนี้เป็นการเริ่มต้นของความเสื่อมโทรมของจักรวรรดิโรมัน นักบุญเจอโรมผู้เป็นพลเมืองโรมในขณะนั้นบรรยายต่อมาว่า “เมืองที่เคยปกครองโลกทั้งโลกโดนยึดเองเสียแล้ว”
ซันการ์โลอัลเลกวัตโตรฟอนตาเน
วัดซานคาร์โลอัลเลควอตโตรฟอนตาเน หรือ วัดเซนต์ชาร์ลส์ที่มุมสี่น้ำพุ () บางครั้งก็เรียกว่า "วัดซานคาร์ลิโน" เป็นคริสต์ศาสนสถานที่มีฐานะเป็นวัดของนิกายโรมันคาทอลิกตั้งอยู่ที่กรุงโรมในประเทศอิตาลี สถาปัตยกรรมของสิ่งก่อสร้างเป็นแบบบาโรก
วัดซานคาร์โลออกแบบโดยสถาปนิกชาวอิตาลีคนสำคัญฟรานเซสโก บอโรมินิและเป็นงานอิสระของบอโรมินิชิ้นแรกที่ถือว่าเป็นงานที่เป็นสัญลักษณ์ของสถาปัตยกรรมแบบบาโรกที่สร้างขึ้นเป็นส่วนหนึ่งของกลุ่มสิ่งก่อสร้างของสำนักสงฆ์บนเนินควิรินัลสำหรับนิกายตรีเอกานุภาพสเปน (Trinitarian) บอโรมินิได้รับสัญญาว่าจ้างในปี ค.ศ. 1634 ภายใต้การอุปถัมภ์ของคาร์ดินัลฟรานเชสโก บาร์แบรินิผู้พำนักอยู่ในวังหน้าวัด แต่เงินทุนในการก่อสร้างไม่พอเพียงซึ่งทำให้มีผลกระทบกระเทือนต่อการก่อสร้าง วัดซานคาร์โลอัลเลควอตโตรฟอนตาเนเป็นหนึ่งในสามวัดในกรุงโรมที่อุทิศให้แก่นักบุญคาร์โล อีกสองวัดก็ได้แก่วัดซานคาร์โลไอคาตินาริ และ วัดซานคาร์โลอัลคอร์โซ
จักรพรรดิอันโดรนิคอสที่ 3 พาลาโอโลกอส
จักรพรรดิอันโดรนิคอสที่ 3 พาลาโอโลกอส (; ) (25 มีนาคม ค.ศ. 1297 – 15 มิถุนายน ค.ศ. 1341) อันโดรนิคอสที่ 3 พาลาโอโลกอสทรงเป็นจักรพรรดิแห่งจักรวรรดิไบแซนไทน์ของราชวงศ์พาลาโอโลกอส ผู้ทรงครองราชย์ระหว่างปี ค.ศ. 1328 จนเสด็จสวรรคตเมื่อวันที่ 15 มิถุนายน ค.ศ. 1341 โดยมีพระราชโอรสจักรพรรดิจอห์นที่ 5 พาลาโอโลกอสเป็นผู้ครองราชย์ต่อมา อันโดรนิคอสเสด็จพระราชสมภพเมื่อวันที่ 25 มีนาคม ค.ศ. 1297 เป็นพระราชโอรสในจักรพรรดิมิคาเอลที่ 9 และ เจ้าหญิงริตาแห่งอาร์มีเนียผู้เป็นพระราชนัดดาของพระเจ้าเลวอนที่ 2 แห่งอาร์มีเนีย และ พระราชินีเครันแห่งอาร์มีเนีย
จักรพรรดิมานูเอลที่ 2 พาลาโอโลกอส
จักรพรรดิมานูเอลที่ 2 พาลาโอโลกอส (; ) (27 มิถุนายน ค.ศ. 1350 – 21 กรกฎาคม ค.ศ. 1425) มานูเอลที่ 2 พาลาโอโลกอสทรงเป็นจักรพรรดิแห่งจักรวรรดิไบแซนไทน์ของราชวงศ์พาลาโอโลกอส ผู้ทรงครองราชย์ระหว่างปี ค.ศ. 1391 จนเสด็จสวรรคตเมื่อวันที่ 21 กรกฎาคม ค.ศ. 1425 โดยมีพระราชโอรสจักรพรรดิจอห์นที่ 8 พาลาโอโลกอสเป็นผู้ครองราชย์ต่อมา มานูเอลเสด็จพระราชสมภพเมื่อวันที่ 27 มิถุนายน ค.ศ. 1350 เป็นพระราชโอรสองค์ที่สองในจักรพรรดิจอห์นที่ 5 พาลาโอโลกอสและเฮเลนา คานทาคูเซเน
เรือหลวงรอแยลชาลส์ (ค.ศ. 1655)
เรือหลวง "รอแยลชาลส์ () เป็นเรือรบบรรจุปืนใหญ่ 80 กระบอก ถูกออกแบบให้เป็นเรือรบลำดับที่หนึ่งในกระบวนรบแห่งราชนาวีอังกฤษ แต่เดิมทีเธอถูกตั้งชื่อว่า เนสบี" สร้างโดย ปีเตอร์ พีตท์ และถูกปล่อยลงน้ำที่อู่แห้งวูลวิชใน ค.ศ. 1655 เพื่อใช้ประจำการในกองทัพเรือแห่งเครือจักรภพอังกฤษ และถูกตั้งชื่อเพื่อเป็นเกียรติแก่ชัยชนะเหนือพวกสนับสนุนราชวงศ์ของโอลิเวอร์ ครอมเวลล์ ในสงครามกลางเมืองอังกฤษใน ค.ศ. 1645 เธอถูกสั่งต่อใน ค.ศ. 1654 ในฐานะหนึ่งในสี่เรือรบลำดับที่สอง ซึ่งมีความมุ่งหมายที่จะให้มีอัตราบรรจุปืน 60 กระบอก แต่ทว่าในระหว่างการก่อสร้าง เธอถูกปรับปรุงให้มีช่องยิงเต็มที่ตลอดด่านฟ้าเรือชั้นบน (เมื่อเทียบกับเรือรบในชั้นเดียวกันที่มีช่วงยิงเพียงบางส่วนซึ่งไม่มีช่องยิงบนด่านฟ้าชั้นนี้) และถูกปรับระดับให้เป็นเรือรบลำดับที่หนึ่ง
ด้วยการฟื้นฟูราชวงศ์อังกฤษในมิถุนายน ปี ค.ศ. 1660 เรือถูกเปลี่ยนชื่อเป็น เรือหลวง รอแยลชาลส์ (HMS Royal Charles) และถูกใช้เป็นเรือพระที่นั่งนำเสด็จพระเจ้าชาลส์ที่ 2 กลับอังกฤษใน ปี ค.ศ. 1660 โดยการบังคับการเรือโดย เซอร์ เอ็ดวาร์ด มอนตากู ภายใต้ชื่อใหม่ของเรือลำนี้ได้เข้าไปในราชนาวีอังกฤษ ซึ่งมาเป็นทางการใน ค.ศ. 1660
ด้วยระวางขับน้ำ 1229 ตัน "เนสบี" (ชื่อเดิมของเรือหลวง รอแยลชาลส์) จึงมีขนาดใหญ่กว่า "โซเวอร์ริน ออฟ เดอะ ซีส์" เรือลำดับที่หนึ่งสามชั้น ซึ่งสร้างโดย ไพนเนส พีตท์ บิดาของปีเตอร์ แต่ที่ต่างจาก "โซเวอร์ริน ออฟ เดอะ ซีส์" ก็คือ เนสบีได้เข้าประจำการเพียงสิบสองปีเท่านั้น
เรือลำนี้เข้าร่วมรบในสงครามอังกฤษ-เนเธอร์แลนด์ครั้งที่สอง โดยในปี ค.ศ. 1665 เธอเข้าร่วมรบในยุทธนาวีแห่งโรสตอฟ ภายใต้พระบรมราชโองการในจอมทัพเรือเจมส์ สจวต, ดยุคแห่งยอร์ค โดยมีเซอร์ วิลเลียม เพน เป็นผู้บังคับการเรือ ในระหว่าการสู้รบ เธอสามารถทำลายเรือธงของเนเธอร์แลนด์นาม เอ็นแดรช และใน ค.ศ. 1666 เธอได้เข้าร่วมรบอีกสองครั้งใน ยุทธนาวี 4 วันและยุทธนาวีวันเซนต์เจมส์
ค.ศ. 1667 สถานการณ์ในอังกฤษถูกกดดันด้วยการระดมยิงที่เม็ดเวย์ ซึ่งเนเธอร์แลนด์เข้าโจมตีแม่น้ำเทมส์และเม็ดเวย์ ในวันที่ 12 มิถุนายน และยึดเรือหลวง รอแยลชาลส์ ที่ไม่มีผู้บังคับการเอาไว้ได้ และส่งเธอไปยัง เฮลเลอร์ฟูลสลัช ในสาธารณรัฐดัตช์ ราชนาวีดัตช์มิได้นำเธอเข้าประจำการเนื่องจากเธอมีระวางกินน้ำที่ลึกเกินกว่าจะใช้งานตามแนวชายฝั่งนเธอร์แลนด์ได้ เธอประมูลขายในฐานะขยะใน ค.ศ. 1673
ภาวะแก่แดด
ภาวะแก่แดด () เกิดจากการเปลี่ยนแปลงของผิวหนังที่อยู่นอกร่มผ้า ซึ่งเป็นผลข้างเคียงระยะยาวของการสัมผัสแสงแดด
มีหลายลักษณะ ได้แก่ ตกกระ มีริ้วรอย เหี่ยวย่น เห็นเป็นเส้นเลือดฝอยตามผิวหนังบริเวณต่างๆ ซึ่งเป็นภาวะปกติ แต่ถ้าเป็นนานๆ โดยไม่รักษาป้องกันอาจทำให้เป็นมะเร็งผิวหนังได้
สถานีรถไฟคลองหลวงแพ่ง
สถานีรถไฟคลองหลวงแพ่ง ตั้งอยู่ที่ถนนขุมทอง-ลำต้อยติ่ง แขวงขุมทอง เขตลาดกระบัง กรุงเทพมหานคร เป็นสถานีรถไฟชั้น 3 ของทางรถไฟสายตะวันออก
งดเดินเสาร์ อาทิตย์ และวันหยุดราชการ
เดินวันหยุดราชการ ซึ่งวันรุ่งขึ้นเป็นวันทำงาน
แคว้นปุลยา
ปุลยา () หรือ อะพิวเลีย () เป็นแคว้นหนึ่งในยี่สิบแคว้นของประเทศอิตาลี อยู่ทางตะวันออกเฉียงใต้ของประเทศ มีอาณาเขตจรดทะเลเอเดรียติกทางทิศตะวันออก จรดทะเลไอโอเนียนทางทิศตะวันออกเฉียงใต้ และจรดช่องแคบโอตรันโตและอ่าวตารันโตทางทิศใต้ ส่วนใต้สุดของแคว้นเป็นคาบสมุทรเล็ก ๆ ที่มีชื่อว่าซาเลนโต มีรูปร่างคล้ายกับส้นรองเท้าหากเปรียบอิตาลีเป็นรองเท้าบูต
แคว้นปุลยามีพื้นที่ทั้งหมด 19,358 ตารางกิโลเมตร (7,474 ตารางไมล์) และมีประชากรอาศัยอยู่ประมาณ 4 ล้านคน มีอาณาเขตทางพื้นดินจรดแคว้นโมลีเซทางทิศเหนือ จรดแคว้นคัมปาเนียทางทิศตะวันตก และจรดแคว้นบาซีลีคาตาทางทิศตะวันตกเฉียงใต้ ประเทศที่อยู่ใกล้เคียงได้แก่ โครเอเชีย บอสเนียและเฮอร์เซโกวีนา มอนเตเนโกร แอลเบเนีย และกรีซซึ่งตั้งอยู่อีกฝั่งหนึ่งของทะเลเอเดรียติกและทะเลไอโอเนียน แคว้นนี้มีอาณาเขตขยายไปทางตอนเหนือถึงมอนเตการ์กาโน และเป็นสถานที่ปฏิบัติการครั้งสุดท้ายในสงครามพิวนิกครั้งที่สอง
แคว้นปุลยาตั้งอยู่ตอนปลายสุดของคาบสมุทรอิตาลีทางด้านทิศใต้ ครอบคลุมพื้นที่ 19,357 ตารางกิโลเมตร ซึ่งมีพื้นที่เรียบและที่เนินเขาต่ำ ๆ ส่วนพื้นที่ที่เป็นภูเขามีเพียงแถบการ์กาโนที่ยื่นออกไปในทะเลและมอนตีดาอูนีที่ตั้งอยู่ทางตอนเหนือของแคว้น แต่จะไม่มีพื้นที่ที่สูงกว่า 1,150 เมตร เป็นแคว้นที่มีพื้นที่ภูเขาน้อยที่สุดในประเทศอิตาลี ส่วนลักษณะภูมิอากาศ แคว้นปุลยามีอากาศร้อนและแห้งในฤดูร้อน มีฝนตกในฤดูหนาว มีปริมาณน้ำฝนประมาณ 500 มิลลิเมตรต่อปี
แคว้นปุลยาแบ่งเขตการปกครองออกเป็น 6 จังหวัด แต่ละจังหวัดประกอบด้วยเทศบาลรวมทั้งหมด 258 แห่ง แบ่งออกเป็นจังหวัดบารี 41 เทศบาล, จังหวัดบรินดีซี 20 เทศบาล, จังหวัดฟอจจา 61 เทศบาล, จังหวัดเลชเช 97 เทศบาล, จังหวัดตารันโต 29 เทศบาล และจังหวัดบาร์เลตตา-อันเดรีย-ตรานี 10 เทศบาล
ประเทศสวีเดนในโอลิมปิกฤดูร้อน 1896
ประเทศสวีเดน เข้าร่วมการแข่งขันกีฬาโอลิมปิกฤดูร้อนครั้งที่ 1 ค.ศ. 1896 (พ.ศ. 2439) ที่กรุงเอเธนส์ ประเทศกรีซ ระหว่างวันที่ 6 - 15 เมษายน พ.ศ. 2439
วิลเลียมเดอลาโพล ดยุคแห่งซัฟโฟล์คที่ 1
วิลเลียมเดอลาโพล ดยุกแห่งซัฟโฟล์คที่ 1 () (16 ตุลาคม ค.ศ. 1396 - 2 พฤษภาคม ค.ศ. 1450) วิลเลียมเดอลาโพลเป็นขุนนางชาวอังกฤษผู้มีบรรดาศักดิ์เป็นดยุกแห่งซัฟโฟล์คที่ 1, มาร์ควิสแห่งซัฟโฟล์คที่ 1 และ เอิร์ลแห่งซัฟโฟล์คที่ 4 มีชื่อเล่นว่า “Jack Napes” เดอลาโพลเป็นแม่ทัพผู้มีบทบาทสำคัญในการต่อสู้ในสงครามดอกกุหลาบ และต่อมามีหน้าที่เป็นอัครมหาเสนาบดี นอกจากนั้นก็ยังปรากฏในบทละครของวิลเลียม เชกสเปียร์เรื่อง "เฮนรี่ที่ 4, ตอน 1" และ "เฮนรี่ที่ 4, ตอน 2" และการฆาตกรรมของเดอลาโพลเป็นหัวเรื่องของตำนานกลอนพื้นบ้านของอังกฤษชื่อ "Six Dukes Went a-Fishing" (ดยุกหกคนไปตกปลา)
แคว้นเวเนโต
เวเนโต () หรือ แวเนโต (เวเนโต: ) เป็นแคว้นหนึ่งใน 20 แคว้นของประเทศอิตาลี ครอบคลุมพื้นที่ประมาณ 18,000 ตารางกิโลเมตร มีประชากรประมาณ 4.8 ล้านคน มีเมืองหลักคือเมืองเวนิส (เวเน็ตเซีย) ครั้งหนึ่งเคยเป็นแผ่นดินของสาธารณรัฐเวนิส ในปัจจุบันแคว้นเวเนโตเป็นแคว้นที่มีความมั่งคั่งและเป็นแหล่งอุตสาหกรรมมากที่สุดในประเทศอิตาลี และยังเป็นแคว้นหนึ่งที่มีนักท่องเที่ยวมามากที่สุดแห่งหนึ่งอีกด้วย ซึ่งมีนักท่องเที่ยวมาประมาณ 60 ล้านคนในทุก ๆ ปี (ค.ศ. 2007)
แคว้นเวเนโตเป็นแคว้นที่ใหญ่เป็นอันดับ 8 ของประเทศอิตาลี มีพื้นที่ 18,398.9 ตารางกิโลเมตร (7,103.9 ตารางไมล์) ตั้งอยู่ทางตะวันออกเฉียงเหนือของประเทศ และมีอาณาเขตติดต่อกับแคว้นปกครองตนเองฟรียูลี-เวเน็ตเซียจูเลียทางทิศตะวันออก ติดกับแคว้นเอมีเลีย-โรมัญญาทางทิศใต้ ติดกับแคว้นลอมบาร์เดียทางทิศตะวันตก ติดกับแคว้นปกครองตนเองเตรนตีโน-อัลโตอาดีเจและประเทศออสเตรียทางทิศเหนือ
สถานีรถไฟมาบตาพุด
สถานีรถไฟมาบตาพุด ตั้งอยู่ที่ตำบลมาบตาพุด อำเภอเมืองระยอง จังหวัดระยอง เป็นสถานีรถไฟสุดท้ายของทางรถไฟสายตะวันออก ชั้น 4